**Ionescu Franco Andrei Daniel**

**Mușat Andra**

**Zelinschi Dinu**

**Obligațiile civile**

Originea termenului de „obligatie" se regaseste în latinescul „obligatio", care  
insemna în vechiul drept roman a lega pe cineva în scopul de a face sau a nu face  
ceva, termenul evocând initial ideea de legatura materiala dintre doua persoane; de la stadiul originar de legătura materiala s-a ajuns, in evolutia dreptului roman, la stadiul unei legaturi imateriale, în sensul de relatie abstracta dintre creditor si debitor. Codul civil prezintă notiunea de obligatie (in sens larg) in art. 1164 - ,, Obligaţia este o legătură de drept în virtutea căreia debitorul este ţinut să procure o prestaţie creditorului, iar acesta are dreptul să obţină prestaţia datorată’’ .

Termenul de obligație are mai multe înțelesuri, dintre care primele două sunt principale și specifice materiei obligațiilor civile:

(i) În sens larg, prin obligație se înțelege raportul juridic obligațional.

Este sensul avut în vedere de legiuitor în art. 1164 C. civ. Raportul juridic obligațional este format din două laturi patrimoniale:

* Latura activă, reprezentată de dreptul de creanță al subiectului activ, creditorul, de a obține prestația (element activ al patrimoniului creditorului).
* Latura pasivă, reprezentată de datoria (corelativă dreptului de creanță) in sarcina debitorului de a procura prestația (element pasiv al patrimoniului debitorului).

(ii) În sens restrâns, termenul de obligație este sinonim cu cel de datorie (debitum), desemnând numai latura pasivă a raportului juridic obligațional.

(iii) Al treilea înțeles al noțiunii de obligație desemnează înscrisul constatator al unui drept de creanță având ca obiect o sumă de bani, înscris numit „obligațiune” (având natura juridică a titlurilor de valoare).

Elementele esențiale ale obligației civile sunt:

1. **Subiectele obligației** – creditorul (titularul dreptului) și debitorul (cel obligat la prestație).
2. **Obiectul obligației** – acțiunea sau inacțiunea pe care debitorul trebuie să o execute.
3. **Conținutul obligației** – dreptul de creanță și obligația stricto sensu.

Obligațiile civile pot fi clasificate după mai multe criterii, dintre care cele mai importante sunt:

1. **In functie de obiectul prestației:**

**a)**

* + Obligații de a da (transferul unui bun);
  + Obligații de a face (executarea unei acțiuni);
  + Obligații de a nu face (interdicția unei acțiuni);

**b)**

* + Obligații de rezultat- debitorul este ținut sa procure creditorului rezultatul promis;
  + Obligații de mijloace- obligația pentru a cărei executare debitorul este ținut să folosească toate mijloacele necesare pentru atingerea rezultatului promis;

**c)**

* + Obligații în natură - au ca obiect orice conduit pozitivă sau negative;
  + Obligațiile monetare - au ca obiect prestația de a da o sumă de bani.

1. **In functie de modul de executare:**
   * Obligații pure și simple (fără condiții);
   * Obligații afectate de termen sau condiție;
2. **In functie de izvoare:**
   * Obligatii nascute din acte juridice, numite si obligatii cu sursa volitionala;
   * Obligatii nascute din fapte juridice stricto sensu:

- obligatiile izvorate din fapte licite sunt denumite obligatii cu sursa extracontratuala;

- obligatii izvorate din fapte ilicite sunt denumite obligatii cu sursa delictuala.

1. **In functie de opozabilitatea lor:**
   * Obligatii obisnuite: sunt opozabile numai partilor contractante;
   * Obligatii reale (propter rem): sunt accesorii unui drept real, ca adevarate sarcini reale ce se impun oricarei persoane care va avea calitatea de titular al dreptului respectiv;
   * Obligatii opozabile tertilor (scriptae in rem): sunt atat de strans legate de posesia unui lucru, incat creditorul nu poate realiza dreptul sau decat cu concursul posesorului actual al lucrului, care astfel va trebui sa respecte dreptul creditorului

Obligațiile civile izvorăsc din următoarele surse principale:

1. **Acte juridice** – obligatiile nascute din acte juridice unilaterale (promisiunea publica de recompensa) si din contracte (contractul de vanzare);
2. **Fapte juridice** – obligatii nascute din fapte juridice licite (plata nedatorata, gestiunea de afaceri sau imbogairea fara justa cauza) sau ilicite ( faptele ilicite delictuale).

Efectele obligațiilor civile constau în dreptul creditorului de a solicita executarea prestației și în obligația debitorului de a o executa. Executarea obligației poate fi:

* **Executare directă**– executarea voluntară a obligației de către debitor;
* **Executare silită**– prin intervenția instanțelor de judecată.

Obligațiile civile se pot stinge prin:

1. **Remiterea de datorie** – creditorul, cu consimțământul debitorului, îl liberează pe acesta din urmă de obligația sa.
2. **Compensație** – stingerea obligațiilor reciproce până la concurența celei mai mici dintre ele.
3. **Confuziunea** – creditorul și debitorul devin aceeași persoană.
4. **Imposibilitatea fortuită de executare –** debitorul nu isi mai poate executa obligatia din cauza unei forte majore, caz fortuit ori a unor alte evenimente asimilate acestora.
5. **Darea în plată** - părțile convin înlocuirea prestației inițiale cu altă prestație.

Obligațiile civile constituie un pilon esențial al dreptului privat, asigurând buna desfășurare a raporturilor juridice dintre indivizi. Prin varietatea lor, acestea reglementează schimburile sociale, economice și comerciale, garantând siguranța și previzibilitatea relațiilor juridice. Studiul obligațiilor civile este esențial pentru înțelegerea și aplicarea corectă a normelor de drept în viața cotidiană.